יעקב קלנר

יעקב קלנר (כ"א בניסן ה'תר"פ, 8 באפריל 1920 - כ"ז בשבט ה'תש"ם, 13 בפברואר 1980) היה קרימינולוג, סוציולוג והיסטוריון ישראלי. ממקימי ומעצבי שירות המבחן לנוער במדינת ישראל, ממתווי דרך העבודה עם נוער עבריין בשלבי התפתחותה במדינה, ומחלוצי העבודה הסוציאלית ושירותי הרווחה בה. כחוקר ומרצה בעבודה סוציאלית שילב בעבודתו המחקרית ידע מתחומי רווחה סוציאלית, היסטוריה ויהדות.

פרסומיו ועבודותיו, בהם חקר את בעיות החברה היהודית והחברה הישראלית בהתהוותה, השפיעו רבות על התפתחות העבודה הסוציאלית בישראל ותרמו משמעותית להבנת התפתחות הרווחה החברתית מתקופת העליות הראשונות ועד להקמת המדינה.

קורות חייו 
קלנר נולד בקלן שבגרמניה, למאיר קלנר ושפרה לבית נבנצאל, הצעיר מבין ארבעה אחים. גדל במשפחה אורתודוקסית. אמו הייתה נינה של הרב ברוך תאומים-פרנקל, בעל הספר "ברוך טעם" על הש"ס. בצעירותו בקלן, למד ציור אצל הצייר האקספרסיוניסט לודוויג מיידנר. מיידנר, צייר יהודי נודע בגרמניה, אף צייר דיוקן של קלנר הנער. בשנת 1936, בעקבות עליית הנאצים לשלטון ובעידודה של משפחתו, עלה לארץ ישראל במסגרת עליית הנוער וחי כחלוץ בקיבוץ רודגס (ליד רחובות). בהמשך התאחד שוב עם הוריו ואחיו בתל אביב. הוא הדריך בתנועת הנוער בני עקיבא, שם הכיר את רעייתו לעתיד חנה-איילה לבית לחמן, והם נישאו בתל אביב בשנת 1943.

בשנים 1945–6 הדריך ב"מוסד לילדי חיילים". ב-1946 החל לימודיו באוניברסיטה העברית, שם סיים תואר ראשון בפסיכולוגיה וחינוך. במהלך לימודיו באוניברסיטה היה מורה בכיתות מיוחדות לילדים מעוכבים התפתחותית, עם קשיי הסתגלות, במוסד על שם דוד ילין בירושלים. הייתה זו מסגרת לימודית שהוקמה על ידי המחלקה החינוכית של האוניברסיטה באזורי מצוקה בירושלים. קלנר . ייחודית באותה עת הייתה התבוננותו על ההתפתחות של קשיים אינדיבידואליים בקרב ילדים על רקע הקשיים של המשפחה בכללותה. ראייה זו עוררה בו את העניין בעבודה סוציאלית.

ב-1948 עזב את ירושלים הנצורה, עקב מינוי לשמש כאחד מקציני המבחן לנוער הראשונים במשרד הסעד של מדינת ישראל בשלבי הקמתה. . קלנר עבד בשירות זה מ-1948 ועד 1963, ראשית כקצין מבחן לנוער ואחר כך כקצין מבחן מחוזי במחוז המרכז. הוא גם הקים וניהל את המכון להשתלמות לקציני מבחן והדריך קציני מבחן רבים.

תרומתו במסגרת שירות המבחן לנוער משתקפת בספרו "חינוכה מחדש של עבריינית" (1969), בו תיאר וניתח את עבודתו הטיפולית בשנות החמישים עם נערה שהידרדרה לזנות.

במהלך שנות שירותו כקצין מבחן לנוער שימש גם מרצה לפסיכולוגיה במוסדות שונים להשכלה גבוהה, בהם בית ברל ובית המדרש הממלכתי למורים בנתניה.

בשנת 1963 נשלח על ידי האוניברסיטה העברית להשלים את לימודיו לתואר שני בעבודה סוציאלית, בבית הספר לעבודה סוציאלית שבאוניברסיטת קייס וסטרן ריזרב שבקליוולנד, אוהיו. עם חזרתו שנתיים לאחר מכן, הצטרף לסגל ההוראה של בית הספר לעבודה סוציאלית על שם ברוואלד באוניברסיטה העברית. בשנים 1967–1970 ניהל את השלוחה התל אביבית של בית הספר לעבודה סוציאלית של האוניברסיטה העברית. בין השנים 1971–1974 שימש כמרצה בכיר במכון לקרימינולוגיה בפקולטה למשפטים של אוניברסיטת תל אביב. בין השנים 1969–1972 היה יועץ ומרצה אורח באוניברסיטאות מחוץ לישראל והוזמן להרצות בכנסים שונים.

ב-1974 קיבל תואר דוקטור מטעם האוניברסיטה העברית על מחקרו בנושא "פילנתרופיה ותכנון חברתי בחברה היהודית", אותו ביצע בהנחיית פרופ' יעקב כ"ץ. ב-1979 קיבל תואר פרופסור מטעם האוניברסיטה העברית. היה סגן מנהל בית הספר לעבודה סוציאלית וחבר סנט האוניברסיטה.

נפטר ב-13 בפברואר 1980, כשהוא מותיר אחריו את אשתו ושלושת ילדיו.

הגותו ומחקריו – תרומתו האקדמית 
בראשית דרכו השתייך קלנר לקבוצת אנשי רוח שעסקו בהגותו של מרטין בובר ואף נתן ביטוי לדעותיו בהקשרים רלוונטיים, כפי שבאו לידי ביטוי בפרסומים שונים שכתב (ב-1947, ב-1946 וב-1948) בכתב העת "במות - במה חודשית לחיי ציבור" שהוצא לאור על ידי בובר, בעריכת א. סימון. מאוחר יותר התמחה בתאוריה ובעשייה הפסיכודינמית, ולאחריה עבר לעיסוק בסוגיות חברתיות-היסטוריות הנוגעות לתהליכים פנים-חברתיים בחברה היהודית ובחברות מהגרים באשר הן. מעבר זה בין נושאי מחקר מייצג את העניין שהיה לקלנר, ועובר כחוט השני לאורך כל הגותו ומחקריו, בניסיון לבחון במשולב תהליכים העוברים בתוך הנפש של הפרט למול תהליכים העוברים מחוץ לפרט, בקרב הקהילה והחברה הרחבה אליה הוא משתייך.

קלנר עסק במחקר חדשני ומקורי בתקופתו.

.

לדעת קלנר, כפי שמשתקף בספרו "למען ציון - ההתערבות הכלל יהודית במצוקת היישוב תר"ל-תרמ"ב / 1869 - 1882": 

קלנר פרסם ספרים ומאמרים רבים בנושאים הקשורים לרווחה והתפתחות מוסדות פילנתרופיים בחברה היהודית.

פרסומים

ספרים 
 1957 – עזיבות הנוער ובעיותיה. שעלים – ספרייה פדגוגית למדריכים, המחלקה לענייני נוער וחלוץ של ההסתדרות הציונית, ירושלים.
 1969 – בעיה סוציאלית ורווחה סוציאלית. בית הספר לעבודה סוציאלית, האוניברסיטה העברית ירושלים.
 1969 – חינוכה מחדש של עבריינית (יומן טיפול). בית הספר לעבודה סוציאלית, האוניברסיטה העברית.
 1970 – חינוכה מחדש של עבריינית (מהדורה שנייה). תל אביב: גומא.
 1972 – חינוכה מחדש של עבריינית (תרגום לגרמנית) - Lambertus Verlag, Freiburg
 1973 – פילנתרופיה ותכנון חברתי בחברה היהודית. חיבור לשם קבלת תואר ד"ר לפילוסופיה, האוניברסיטה העברית, ירושלים.
 1976 - למען ציון, ההתערבות הכלל-יהודית במצוקת היישוב. ירושלים: הוצאת יד בן-צבי.
 1982 – העליות הראשונות: מיתוס ומציאות. ירושלים: בית הספר לעבודה סוציאלית, האוניברסיטה העברית.

מאמרים 
 1946 - לעושי השלום. בעיות, במה חודשית לחיי ציבור, יוצאת לאור על ידי מ. בובר בעריכת א. סימון, ירושלים, סיון תש"ו, 191-193 .
 1947 - על יוסף טרומפלדור, גיבור החיים. בעיות, במה חודשית לחיי ציבור, יוצאת לאור על ידי מ. בובר בעריכת א. סימון, ירושלים, אדר תש"ז, מרץ, . 102-105 .
 1948 - מוסר פוליטי, מדיניות מוסרית (בשולי "השלום הנצחי" לעמנואל קנט), בעיות הזמן, כרך ז' (גיליון 17+ 11) יולי אוגוסט.
 1948 - על בעיותיה של כיתה מיוחדת. היגיינה רוחנית, שנה חמישית (ח), הדסה, ירושלים, ניסן תש"ח.
 1948 - החזית האמיתית. בעיות, במה חודשית לחיי ציבור, יוצאת לאור על ידי מ. בובר בעריכת א. סימון, ירושלים, שבט תש"ח, פברואר,123-125.
 1951 - הגנת הנוער בחוק ובמשפט, סדרת מאמרים בהד- החינוך, שנה כ"ה, מס' 12–19 (ינואר-אפריל).
 1952 – על משמעותה של החברה בתורת החינוך. פרקים במשנתו של פאול נטורפ. אורים כרך ט' (ב) חשון-טבת תשי"ב.
 1953 - המון ומנהיגות. בטרם (קס"ד-קס"ו-קס"ט).
 1953 - כנ"ל, (ד-ה) ניסן-אייר תשי"ג.
 1953 - מתוך עבודה חינוכית – סוציאלית. אורים, כרך י' (ג) אדר תשי"ג.
 1953 /1954 - קבוצת צעירים עזובים. הד החינוך, כ"ז (17-16 ,27-25, 36), כ"ח (19-17).
 1954 - העבריינות כבעיה חברתית וחינוכית. סדרת מאמרים בהד החינוך שנת כ"ח (23) מרץ. כנ"ל (24) מרץ, כנ"ל (32) מאי.
 1954 - כנ"ל כרך יא (ד) שבט תשי"ד.
 1957 - קיבוץ גלויות כבעיה חברתית – נפשית, פרקים במשנתו של ב. כצנלסון. אורים, כרך י"ד (ו-ז) אדר ב' תשי"ז.
 1958 - הנוער והבעיות הלטנטיות בחברה. אורים, כרך ט"ו (ז-ח).
 1959 - חקיקה וחינוך במדינה של אפלטון (לברור יסודותיה הפילוסופיים של הפדגוגיה הסוציאלית). אורים כרך ט"ז (ג) כסלו תשי"ט.
 1960 - הנ"ל הופיע קודם: פרק א'- דפוסי התנהגותן של בוגרות צעירות בשכונה עדתית. סעד, שנה רביעית (5)ספטמבר.
 ??19 –הנער והעזיבות שבהסתר בחברה. אורים, 499-508.
 1961 - התבגרות ועבריינות (עורך). משרד הסעד, קורס השתלמות לקציני מבחן.
 1961 - כנ"ל: פרק ב'- עבריינים צעירים כנושרים מבית הספר התיכון. אפיקים, שנה 15 (א-ב) ספטמבר
 1961 - דפוסי אי הסתגלות של מתבגרים. התבגרות ועבריינות. משרד הסעד, קורס השתלמות לקציני מבחן.
 1961 - תפיסת החברה הישראלית בעיני עבריינים מתבגרים. בקובץ ההתבגרות ועבריינות. משרד הסעד.
 1962 - גישה טיפולית בחינוך מחדש של עבריינים. סעד, שנה שישית (מס' 5) ספטמבר.
 1962 - מבעיות הטיפול בעבריינים. קטעים מיומן טיפול ופרקים לניתוחו. משרד הסעד, קורס השתלמות לקציני מבחן.
 1962 - קורס השתלמות לקציני מבחן (1961/62).סעד, שנה שישית.
 1962 - קורס השתלמות לקציני מבחן 1961/62 . סעד, ירחון לעניינים סוציאליים, 2, 57-59.
 1963 - דעות קדומות וגישה דיפרנציאלית לעבריין. סעד, שנה שביעית (4) יולי, - שנה שביעית (5) ספטמבר.
 1967 - תמורות במחשבה הפסיכואנליטית ומשמעותן לגבי הטיפול בעבריינים. בית הספר לעבודה סוציאלית ע"ש פאול ברוולד, דצמבר.
 1967 - רווחה סוציאלית. (הגדרות, בעיות, מגמות) גיליונות עזר לתלמיד. בית הספר לעבודה סוציאלית ע"ש פאול ברוולד, דצמבר.
 1968 - פילנתרופיה, אנציקלופדיה למדעי החברה, כרך ד', ספרית הפועלים,, עמ' 660–663.
 1968 - פרופסיה וחינוך, דברים לזכרה של דינה ליברמן. סעד, דו ירחון לעניינים סוציאליים 1969, עמ' 10–13.
 1968 - תהליכי קטגוריזציה ודיפרנציאציה של התנהגות סוטה. גיליונות עזר לשיעור: מבוא לסטייה ופתולוגיה. בית הספר לעבודה סוציאלית ע"ש פאול ברוואלד
 1969 - דעות קדומות והתכנסות בברית הסוטים (קטעים מתוך יומן טיפול) בית הספר לעבודה סוציאלית ע"ש פאול ברוואלד.
 1969 - רווחה סוציאלית, אנציקלופדיה למדעי החברה, כרך ה', ספרית הפועלים,, עמ' 446–452.
 1970 - שלום הפרט והחברה כפרופסיה, עובד סוציאלי בקהילה הקיבוצית, בעריכת שמעון שופטי, ברית התנועה הקיבוצית, הרשות להשכלה וחקר, עמ' 16–26.
 1974 - בעיות ומגמות בראשיתה של ההתערבות הכלל-יהודית במצוקת יהודים. בתפוצות הגולה, שנה ט"ז, מס' 69–70.
 1974 - ראשית התארגנותן של קהילות יהודי ארצות הברית לעזרת היישוב בא"י, 1881-1833 . שלם, מחקרים בתולדות א"י ויישובה, שנה א', ירושלים תשל"ד.
 1974 - תמורות בהגותו של פרויד ומשמעותן בחקר העבריינות. עבריינות וסטייה חברתית, המכון לקרימינולוגיה, אוניברסיטת בר-אילן, כרך2, מס' 3 .
 1974 - ראשיתו של תכנון חברתי כלל-יהודי. פרסומים ברווחה ועבודה סוציאלית, בית הספר לעבודה סוציאלית ע"ש פ. ברוולד, האוניברסיטה העברית.
 1975 - התיישבות חקלאית כאלטרנטיבה לעוני. מאה שנה לתוכניתו של י.ד. פרומקין להתיישבות עניי א"י. ביטחון סוציאלי, מס' 9–10.
 1976 - עליה, אידאולוגיה ומדיניות סוציאלית מפרספקטיבה היסטורית. ביטחון סוציאלי, מס' 11.
 1977 - ראשיתה של מדיניות סוציאלית בחברת היישוב היהודי בארץ ישראל. ביטחון סוציאלי, מס' 14–15.
 1977 - פרקים לניתוח הבעיות הסוציאליות של היישוב החדש בראשיתה של העלייה הראשונה. קתדרה מס' 7.
 1978 - בעיה סוציאלית והתערבות סוציאלית- מערכת מושגים לניתוחם. ביטחון סוציאלי, חוברת 16, תמוז תשל"ח.
 1978 - מרד המתיישבים בראשון לציון ב-1887 ומרד המהגרים היהודיים בניו-יורק ב-1882. קתדרה מס' 5.
 1979 - הגישה האנטי – פילנתרופית בימי העלייה הראשונה. קתדרה מס' 10.
 1979 - העליות הראשונות - מיתוס ומציאות: שתי דוגמאות. כיוונים מס' 1.
 1979 - האמת מארץ ישראל, מחאה, ביקורת ותיקון. ביטחון סוציאלי מס' 18–19.
 1980 - מגמות לחידוש התחושה האזרחית בראשיתה של הלאומיות היהודית. פרקים בתולדות החברה היהודית בימי הביניים ובעת החדשה (ספר כ"ץ), הוצאת מגנס, האוניברסיטה העברית, ירושלים,.
 1981 - משרד הביטחון, הוצאה לאור (עורך מרדכי אליאב) עמ' 289–295.
 1981 - הראשונים בעיני עצמם. העלייה הראשונה, הוצאת יד בן צבי.

 1962 - Freud und Mendelssohn. Zur vorgeschichte des psychoanalytischen denkens. Bulletin des Leo Baeck Instituts, 5. jahrg., No. 19.
 1967 - Changes in society and in the professions: Issues in the emergence of professional social work. The Social Service Review, 41:1, 44-54
 1970 – Moderne tendenzen in der sozialarbeit. Neues Beginnen, 21:1, 8-15.
 1970-1971 –
 a. Vorschlag eines modells zur differentiellen behandlung des jugendlichen verwahrlosten. Archiv Fur Angewandte Sozialpadagogik, 2. Jahrgang,19 70-71, 50-58.
 b. A model for differential treatment of the juvenile delinquent. Mental Health & Society, 2:1, 55-65.
 1974 – Contrasting models of community welfare. Journal of Jewish Communal Service, 51:1, 67-72.
 1974 – Psychological insight between enlightenment and early romanticism. The Israel Annals of Psychiatry & Related Disciplines, 11, 282-292.
 1977 – Formative tears of Jewish social welfare, 1842-1869. Journal of Jewish Communal Service, 53, 228-234.
 1979 – Pattern of coping with social tensions in the Yeshuv (1882-1902). Interm Report. Immigration and Social Policy: Issues & Trends in Modern Jewish Society. Research Grant No. 015.2839. The Israel Commission for Basic research.
 1979 – Immigration and social policy, issues and trends in modern Jewish society. Research Report No. 1: The Jewish experience in the USA, 1881-1882. The Hebrew University: Berwald School of Social Work
.

ביקורת ספרים שכתב 
 1975 - פרויד והקרימינולוגיה לרודיגר הרן. סעד - דו ירחון לעניינים סוציאליים (מאי).

קישורים חיצוניים

הערות שוליים 

אנשי העלייה החמישית
עולים בעליית הנוער
סוציולוגים ישראלים
ישראלים ילידי גרמניה
בוגרי אוניברסיטת קייס וסטרן ריזרב
בעלי תואר דוקטור מהאוניברסיטה העברית בירושלים
ישראלים שנולדו ב-1920
ישראלים שנפטרו ב-1980